كلمات الرفيق اللي ليا غبت مايحمي قفاي قصيدة الرفيق للشاعر سلطان الهاجري mp3 الرفيق اللي ليا غبت مايحمي قفاي اجل لامن صرت حاضر ماني في حاجته احتمي دوري ودور القبيله من وراي جمدو هرج الفراغات ياهراجته كانها بمصامخ الروس ولا باي باي خلو الفلم المدبلج على دبلاجته طول عمري ماستمع من ضعيف الراي راي ولاطمعت بديك خيبر ولا دجاجته العداوة شي عادي تجيني من عداي من نسج نسج العداوات عرفت نساجته وإن كلاني مخلب من مخاليب أصدقاي قلت ضاعت صيدته في طرف عجاجته وإن ثناها مرة ثانية جعله فداي لافسق كلب الخواجة كلا خواجته الارض ماهي ورث ابي والسماء ماهو سماي مير الاعوج لاعترض لي عدلت عواجته أفردة واذوقه لمستين من عصاي وأدبة تأديب طفل على دراجته لين ينسى عناد راسه ويذكر مستواي ينتبه ولا يسوهج على سوهاجته في نظرة الناس مالون واهوه هاي هاي والمدوج مابعد فاق من دواجته أبك أنا لو اشرب البحر مايقطع ظماي وانت مثل الضب يزحف تحت عجاجته